dwar il-proposta għal regolament tal-Kunsill li jistabbilixxi pjan ta' ġestjoni għas-sajd li jisfrutta l-istokkijiet tal-barbun tat-tbajja' u tal-lingwata fil-Baħar tat-Tramuntana

Kumitat għas-Sajd

Tifsira tas-simboli użati

* Proċedura ta' konsultazzjoni maġġoranza tal-voti mitfugħa

**I Proċedura ta' koperazzjoni (l-ewwel qari) maġġoranza tal-voti mitfugħa

**II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari) maġġoranza tal-voti mitfugħa

***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija korsiva.

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

(Proċedura ta' konsultazzjoni)

Il-Parlament Ewropew ,

– wara li kkunsidra l-proposta tal-Kummissjoni lill-Kunsill ( COM(2005)0714 )

Għadha mhix ippubblikata fil-ĠU. ,

– wara li kkunsidra l-Artikolu 37 tat-Trattat KE, skond liema artikolu ġie kkonsultat mill-Kunsill ( C6-0034/2006 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għas-Sajd ( A6‐0265/2006 ),

Japprova l-proposta tal-Kummissjoni kif emendata;

Jistieden lill-Kummissjoni sabiex tbiddel il-proposta f'dan is-sens, skond l-Artikolu 250(2) tat-Trattat KE;

Jistieden lill-Kunsill sabiex jinfurmah jekk ikollu l-ħsieb li jitbiegħed mit-test approvat mill-Parlament ;

Jitlob il-ftuħ tal-proċedura ta' konsultazzjoni skond id-Dikjarazzjoni Konġunta ta' l-4 ta' Marzu 1975 jekk il-Kunsill ikollu l-ħsieb li jitbiegħed mit-test approvat mill-Parlament;

Jitlob lill-Kunsill sabiex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Test propost mill-Kummissjoni

(6) L-għan tal-pjan huwa li jassigura sfruttament tal-barbun tat-tbajja' u tal-lingwata fil-Baħar tat-Tramuntana li jipprovdi kundizzjonijiet ekonomiċi, ambjentali u soċjali sostenibbli .

(6) L-għan tal-pjan ta' ġestjoni għandu jkun li jerġa' jġib l-istokkijiet tal-barbun tat-tbajja' u tal-lingwata fil-Baħar tat-Tramuntana għal-livell ta' prekawzjoni .

Ġustifikazzjoni

Minħabba li għad irid isir dibattitu dwar l-istrateġiji ta' l-MSY (Il-qabda massima sostenibbli, mill-Ingliż "maximum sustainable yield") għall-isfruttament , l-objettiv ta' dan ir-regolament għandu jkun li jerġa' jġib l-istokkijiet għal li kienu.

Ikun prematur li wieħed jimplimenta strateġija ta' sfruttament ta' l-MSY għal dawn l-istokkijiet f'dan l-istadju, u dan ikun ukoll kuntrarju għall-opinjoni mogħtija mill-Kunsill Konsultattiv Reġjonali u għall-miżuri li diġà ġew adottati għal-lingwata fil-Fliegu Ingliż tal-Punent u fil-Bajja ta' Biscay.

Premessa 6 a (ġdida)

(6a) Konsegwentement, fit-tfassil tal-pjan ta' ġestjoni, wieħed għandu jagħti kas ukoll tal-fatt li r-rata għolja ta' mortalità tal-barbun tat-tbajja' minħabba s-sajd hija fil-biċċa l-kbira kkaġunata mill-ħafna rimi għal-lingwata mit-tkarkir bit-travu.

Ġustifikazzjoni

Ir-rapport tal-Kummissjoni ma jsemmix il-problema tar-rata għolja ta' mortalità tal-barbun tat-tbajja' minħabba s-sajd, li huwa fil-biċċa l-kbira dovut għar-rimi mit-tkarkir bit-travu għal-lingwata.

(7) Ir-Regolament (KE) Nru 2371/2002 jeħtieġ, inter alia, li biex jintlaħaq l-għan il- Politika Komuni tas-Sajd, il-Komunità għandha tapplika l-istrateġija ta' prekawzjoni fit-teħid ta' miżuri għall-protezzjoni u l-konservazzjoni ta' l-istokk, li jippermetti għall- isfruttament sostenibbli tiegħu u li jnaqqas l-impatt tas-sajd fuq l-ekosistemi tal-baħar.

Il-Komunità għandha timmira għal implimentazzjoni progressiva ta' strateġija għall-ġestjoni tas-sajd ibbażata fuq l-ekosistema, u għandu jikkontribwixxi għal attivitajiet ta' sajd effiċjenti fi ħdan industrija tas-sajd ekonomikament vijabbli u kompetittiva.

Dan ir-Regolament għandu jimmira li jipprovdi livell ta' għajxien ġust għal dawk dipendenti mis-sajd tal-barbun tat-tbajja' u tal-lingwata fil-Baħar tat-Tramuntana u jqis l-interessi tal-konsumaturi;

Ir-Regolament (KE) Nru 2371/2002 jeħtieġ, inter alia, li biex jintlaħaq l-għan tal- Politika Komuni tas-Sajd, il-Komunità għandha tapplika l-istrateġija ta' prekawzjoni fit-teħid ta' miżuri għall-protezzjoni u l-konservazzjoni ta' l-istokk, li jippermetti l- isfruttament sostenibbli tiegħu u li jnaqqas l-impatt tas-sajd fuq l-ekosistemi tal-baħar.

Dan ir-Regolament għandu jimmira biex jipprovdi livell ta' għajxien ġust għal dawk dipendenti mis-sajd tal-barbun tat-tbajja' u tal-lingwata fil-Baħar tat-Tramuntana u jqis l-interessi tal-konsumaturi; Il-Komunità tibbaża l-politika tagħha parzjalment fuq il-politika rrakkomandata mill-Kunsill Konsultattiv Reġjonali (RAC) kompetenti.

Ġustifikazzjoni

L-opinjonijiet tad-diversi RACs għandhom jitqiesu serjament waqt it-tfassil tal-politika.

Premessa 10 a (ġdida)

(10a) Fl-2006 l-Kummissjoni se tagħti bidu għal dibattitu dwar strateġija Komunitarja għal tnaqqis gradwali fil-mortalità minħabba s-sajd fl-oqsma tas-sajd ewlenin kollha permezz ta' komunikazzjoni rigward il-kisba ta' l-objettiv ta' l-MSY (il-qabda massima sostenibbli - mill-Ingliż "maximum sustainable yield") sa l-2015.

Il-Kummissjoni se tressaq din il-komunikazzjoni lill-RACs għall-opinjoni tagħhom.

Ġustifikazzjoni

Dan l-aħħar il-Kummissjoni stqarret li tixtieq tagħti bidu għal dan id-dibattitu.

Premessa 10 b (ġdida)

(10b) Qabel il-proposta leġiżlattiva tal-Kummissjoni għandu jsir studju dwar l-impatt li jkun ibbażat fuq tagħrif bijoloġiku u finanzjarju preċiż, oġġettiv u komprensiv; dak l-istudju dwar l-impatt għandu jiġi anness mal-proposta tal-Kummissjoni qabel l-1 ta' Jannar 2007.

Ġustifikazzjoni

Il-Kummissjoni għadha m'għamlitx studju adegwat dwar l-impatt soċjoekonomiku rigward il-proposta tagħha

Premessa 10 c (ġdida)

(10c) Dan ir-regolament ma jiffissa l-ebda limiti għall-użu tax-xbiek tat-tkarkir bit-travu fis-sajd għall-barbun tat-tbajja' u għal-lingwata fil-Baħar tat-Tramuntana.

Madanakollu, hemm bżonn li jitnaqqsu l-konsegwenzi negattivi potenzjali ta' l-użu tax-xbiek tat-tkarkir bit-travu fuq l-ekosistemi u fuq l-ambjent marittimu.

Għalhekk, immedjatament wara d-dħul fis-seħħ tar-regolament, il-Kummissjoni għandha twettaq studju dwar l-impatt tat-tkarkir bit-travu fuq l-ekosistemi u fuq l-ambjent marittimu fl-inhawi fejn jiġi pprattikat dan il-metodu ta' sajd.

Fuq il-bażi ta' dak l-istudju għandu jitfassal pjan ta' azzjoni għat-tneħħija gradwali ta' metodi u tagħmir tas-sajd li għandhom impatt negattiv fuq l-ekosistemi u fuq l-ambjent marittimu, biex posthom jeħduh metodi u tagħmir tas-sajd li jħallu inqas impatt.

Ġustifikazzjoni

Huwa importanti li jsir studju dwar l-impatt ambjentali sabiex isir magħruf l-impatt tat-tkarkir bit-travu fuq l-ekosistemi u fuq l-ambjent marittimu.

Fuq din il-bażi l-Kummissjoni tkun tista' tħejji pjan ta' azzjoni għall-iżvilupp u l-introduzzjoni gradwali ta' metodi u tagħmir tas-sajd li jħallu inqas impatt sabiex jitnaqqas l-impatt fuq l-ambjent marittimu u jitnaqqas ir-rimi.

Il-pjan ta' ġestjoni għandu jassigura sfruttament sostenibbli ta' l-istokkijiet tal-barbun tat-tbajja' u tal-lingwata fil-Baħar tat-Tramuntana.

Il-pjan ta' ġestjoni għandu jassigura li, jekk l-istokkijiet tal-barbun tat-tbajja' u tal-lingwata fil-Baħar tat-Tramuntana m'humiex diġà fil-livell ta' prekawzjoni, jerġgħu jilħqu dak il-livell .

L-għan speċifikat fil-paragrafu 1 għandu jintlaħaq waqt li r-rata tal-mortalità tal-ħut għall-barbun tat-tbajja' fil-Baħar tat-Tramuntana tinżamm f'rata ugwali għal jew mhux inqas minn 0.3.

Dak l-objettiv għandu jinkiseb billi titnaqqas gradwalment ir-rata tal-mortalità minħabba s-sajd għal dawn l-istokkijiet .

L-għan speċifikat fil-paragrafu 1 għandu jintlaħaq waqt li l-mortalità tal-ħut għal-lingwata tinżamm f'rata ugwali għal jew mhux inqas minn 0.2.

Ġustifikazzjoni

Din l-emenda ġġib ir-regolament f'konformità ma' pjanijiet plurijennali oħra simili.

Kull sena, il-Kunsill għandu jiddeċiedi, b'maġġoranza kwalifikata fuq il-bażi ta' proposta mill-Kummissjoni, dwar il- Qabdiet Totali Permissibbli (TACs) għas-sena li jmiss għall-istokkijiet tal-barbun tat-tbajja' u tal-lingwata fil-Baħar tat-Tramuntana.

Il-Kunsill għandu jiddeċiedi, b'maġġoranza kwalifikata fuq il-bażi ta' proposta mill-Kummissjoni, dwar il- Qabdiet Totali Permissibbli (TACs) għal perjodu ta' 3 snin għall-istokkijiet tal-barbun tat-tbajja' u tal-lingwata fil-Baħar tat-Tramuntana.

Ġustifikazzjoni

Kwota plurijennali toffri b'mod aktar ċar il-possibilità ta' rkupru strutturali ta' l-istokkijiet u jagħtu lill-industrija tas-sajd aktar tagħrif ta' min joqgħod fuqu biex iservi bħala bażi għall-ippjanar ta' l-operazzjonijiet tagħha.

Kwalunkwe problemi intermedji jistgħu jissolvew permezz ta' miżuri biex jitnaqqas l-isforz tas-sajd (eż. ir-regoli dwar l-għadd ta' jiem fuq il-baħar).

Artikolu 3 a (ġdid)

Miżuri leġiżlattivi u deċiżjonijiet ta' kull tliet snin dwar it-TAC

Meta l-evalwazzjoni tal-Kunsill Internazzjonali għall-Esplorazzjoni tal-Baħar (l-ICES) turi li l-bijomassa ta' stokk riproduttiv tkun reġgħet ġiet għal-livell ta' prekawzjoni jew għal livell ogħla, il-Kunsill, li jaġixxi fuq proposta mill-Kummissjoni, għandu jadotta deċiżjoni b'maġġoranza kwalifikata rigward:

(a) livell li wieħed jimmira għalih għall-mortalità minħabba s-sajd fuq perjodu twil ta' żmien;

(b) persentaġġ għat-tnaqqis tal-mortalità minħabba s-sajd li għandu jiġi applikat sakemm jintlaħaq il-livell tal-mortalità minħabba s-sajd imsemmi f'(a).

Fuq il-bażi tal-figuri li wieħed ikun immira għalihom u ta' evalwazzjoni xjentifika ex-post, il-Kunsill għandu jiddeċiedi TAC għall-istokkijiet tal-barbun tat-tbajja' u tal-lingwata għal perjodi ta' tliet snin kull darba.

Ġustifikazzjoni

Tipprovdi wkoll biex tiġi deċiża TAC għal tliet snin kull darba li tippermetti livell għoli ta' ċertezza fir-rigward ta' aktar tkabbir ta' l-istokkijiet, filwaqt li fl-istess ħin toħloq ċerta stabilità għall-industrija tas-sajd.

Il-Kunsill għandu jistabbilixxi TAC għall-barbun tat-tbajja' għal dak il-livell li, skond evalwazzjoni xjentifika mwettqa mill- Kumitat Xjentifiku, Tekniku u Ekonomiku għas-Sajd (STECF) hija l-ogħla minn bejn dawn li ġejjin:

Jekk il- Kumitat Xjentifiku, Tekniku u Ekonomiku għas-Sajd (STECF) jistma, fuq il-bażi ta' l-aktar rapport riċenti ta' l-ICES, il-bijomassa ta' stokk riproduttiv tal-barbun tat-tbajja' bħala inqas mil-livell ta' prekawzjoni ta' 230,000 tunellata, il-Kunsill għandu jistabbilixxi TAC għal perjodu ta' 3 snin.

Dan għandu jiġi ffissat b'tali mod li, skond l-istima ta' l-STECF, ikun hemm probabilità raġonevoli li l-istokkijiet jerġgħu lura għal-livell ta' prekawzjoni fi żmien 3 snin.

(a) it-TAC li l-applikazzjoni tagħha tirriżulta fi tnaqqis ta' 10% fir-rata ta' mortalità tal-ħut fis-sena ta' applikazzjoni tagħha meta mqabbla mar-rata ta' mortalità tal-ħut stmata għas-sena ta' qabel.

(b) it-TAC li l-applikazzjoni tagħha tirriżulta f'livell tar-rata ta' mortalità tal-ħut ta' 0.3 mill-età ta' sentejn (2) sa erba' (4) snin fis-sena ta' applikazzjoni tagħha

Meta l-applikazzjoni tal-paragrafu 1 tirriżulta f'TAC li tgħaddi t-TAC tas-sena ta' qabel b'aktar minn 15%, il-Kunsill għandu jistabbilixxi TAC li hija 15% akbar mit-TAC ta' dik is-sena.

Jekk dan iwassal għal tnaqqis ta' aktar minn 15% fit-TAC plurijennali, il-Kunsill għandu jiddeċiedi li jimplimenta t-tnaqqis fi stadji, sabiex id-differenzi bejn sena u oħra ma jaqbżux il-15%.

Meta l-applikazzjoni tal-paragrafu 1 tirriżulta f'TAC li hija aktar minn 15% inqas mit-TAC tas-sena ta' qabel, il-Kunsill għandu jistabbilixxi TAC li hija 15% inqas mit-TAC ta' dik is-sena.

Jekk dan iwassal għal żieda ta' aktar minn 15%, għandha tiġi proposta żieda massima ta' 15%

Nota tat-traduttur: L-Emenda 7 fiha 'voorgesteld' (proposta) hawnhekk, filwaqt li l-Emenda 8 fiha 'vastgesteld' (deċiża).

Ma kienx possibbli li wieħed isir jaf liema waħda kienet intenzjonata. .

Ġustifikazzjoni

Din l-emenda ġġib ir-regolament f'konformità ma' pjanijiet plurijennali oħra simili kif ukoll tintroduċi l-element ta' TACs plurijennali.

Hemm limitu ta' 15% fir-rigward ta' żieda fit-TAC ta' tliet snin anki jekk l-istokkijiet ikunu kibru ħafna aktar.

Dan huwa maħsub sabiex jippermetti, meta jasal il-waqt, li wieħed jimxi gradwalment lejn l-applikazzjoni tal-prinċipju ta' l-MSY, wara li l-Parlament Ewropew u l-Kunsill ikunu ddeċidew favur dan.

Il-Kunsill għandu jistabbilixxi TAC għal-lingwata għal dak il-livell li, skond evalwazzjoni xjentifika mwettqa mill-iSTECF hija l-ogħla minn bejn dawn li ġejjin:

Jekk l-STECF jistma, fuq il-bażi ta' l-aktar rapport riċenti ta' l-ICES, il-bijomassa ta' stokk riproduttiv tal-lingwata bħala inqas mil-livell ta' prekawzjoni ta' 35,000 tunellata, il-Kunsill għandu jistabbilixxi TAC għal perjodu ta' 3 snin.

(a) it-TAC li l-applikazzjoni tagħha tirriżulta fl-istess bdil proporzjonat fir-rata ta' mortalità tal-lingwata kif iġġenerat mill-applikazzjoni ta' l-Artikolu 4(1) dwar il-barbun tat-tbajja';

(b) it-TAC li l-applikazzjoni tagħha tirriżulta ta' 0.2 fil-livell tar-rata ta' mortalità tal-ħut fis-sena ta' applikazzjoni tagħha

(c) it-TAC li l-applikazzjoni tagħha tirriżulta fi tnaqqis ta' 10% fir-rata ta' mortalità tal-ħut fis-sena ta' applikazzjoni tagħha meta mqabbla mar-rata ta' mortalità tal-ħut stmata għas-sena ta' qabel.

Jekk dan iwassal għal żieda ta' aktar minn 15%, għandha tiġi deċiża żieda massima ta' 15%

Nota tat-traduttur: ara n-nota f'qiegħ il-paġna għall-Emenda 7. .

Ġustifikazzjoni

Kull sena, il-Kunsill għandu jiddeċiedi b'maġġoranza kwalifikata, fuq il-bażi ta' proposta mill-Kummissjoni, dwar in-numru massimu ta' jiem fuq il-baħar disponibbli għal bastimenti Komunitarji tas-sajd li jużaw tagħmir tax-xbieki tat-tkarkir bit-travu b'malji ta' daqs ta' 80 mm jew aktar u suġġett għas-sistema ta' limitazzjoni ta' l-isforz ta' sajd imsemmija fil-paragrafu 1.

Għal kull sena tal-perjodu ta' tliet snin , il-Kunsill għandu jiddeċiedi b'maġġoranza kwalifikata, fuq il-bażi ta' proposta mill-Kummissjoni, dwar in-numru massimu ta' jiem fuq il-baħar (ikkalkulat f'jiem kilowott) disponibbli għal bastimenti Komunitarji tas-sajd li jistadu għall-barbun tat-tbajja' jew għal-lingwata jew li jaqbduhom meta jkunu qed jistadu għal speċi oħra u suġġett għas-sistema ta' limitazzjoni ta' l-isforz ta' sajd imsemmija fil-paragrafu 1.

Ġustifikazzjoni

Għandu jiġi deċiż l-ikbar għadd ta' jiem fuq il-baħar għal tipi ta' sajd fejn jinqabdu l-barbun tat-tbajja' jew il-lingwata, kemm deliberatament kif ukoll waqt sajd għal speċi oħra.

Dan jaqbel mal-metodu magħżul fil-pjan għall-irkupru tal-merluzz.

L-aġġustament annwali tan- numru massimu ta' jiem imsemmi fil-paragrafu 2 ta' dan l-Artikolu għandu jkun ta' l-istess proporzjon bħall-aġġustament annwali tar- rata tal-mortalità tal-ħut prevista skond l-Artikolu 5(1).

In- numru massimu ta' jiem imsemmi fil-paragrafu 2 għandu jkun relatat mat-tnaqqis fir- rata tal-mortalità minħabba s-sajd prevista fit-TACs plurijennali deċiżi mill-Kunsill.

Ġustifikazzjoni

Ir-riferenza għar-rata tal-mortalità minħabba s-sajd fl-Artikolu 5(1) m'għadux postha hawnhekk.

Għandu jkun hemm relazzjoni mar-rata tal-mortalità minħabba s-sajd li tkun taqbel mat-TACs plurijennali.

Artikolu 6, paragrafu 4 a (ġdid)

Fl-adozzjoni ta' dan il-pjan ta' ġestjoni għas-sajd li jisfrutta l-istokkijiet tal-barbun tat-tbajja' u tal-lingwata fil-Baħar tat-Tramuntana, il-Kunsill jiddeċiedi li l-bastimenti Komunitarji tas-sajd li jintużaw għas-sajd tal-qiegħ għall-ħut ċatt m'għandhomx jibqgħu jkunu suġġetti għar-regoli dwar il-jiem fuq il-baħar previsti fil-pjan għall-irkupru tal-merluzz.

Ġustifikazzjoni

Minħabba li jista' jkun hemm bastimenti Komunitarji tas-sajd li jaqgħu kemm taħt dan ir-regolament kif ukoll taħt ir-regolament relatat mal-pjan għall-irkupru tal-merluzz, il-Kunsill għandu jkollu l-opportunità li jikkjarifika liema regoli dwar il-jiem fuq il-baħar japplikaw.

B'deroga mill-Artikolu 5(2) tar-Regolament (KEE) Nru 2807/83, il-marġni permess ta' tolleranza, fl-estimi tal-kwantitajiet, f'kilogrammi ta' piż ħaj miżmuma abbord il-bastimenti Komunitarji tas-sajd li kienu preżenti fil-Baħar tat-Tramuntana għandu jkun ta' 8% taċ-ċifra mdaħħla fil-ġurnal ta' abbord.

Fil-każ li ebda fattur ta' konverżjoni m'huwa stabbilit fil-leġiżlazzjoni Komunitarja, il-fattur ta' konverżjoni adottat mill-Istati Membri li l-bastimenti jtajru l-bandiera tagħhom għandu japplika.

B'deroga mill-Artikolu 5(2) tar-Regolament (KEE) Nru 2807/83, il-marġni permess ta' tolleranza, fl-estimi tal-kwantitajiet, f'kilogrammi ta' piż ħaj miżmuma abbord il-bastimenti Komunitarji tas-sajd li kienu preżenti fil-Baħar tat-Tramuntana għandu jkun ta' 10% taċ-ċifra mdaħħla fil-ġurnal ta' abbord.

Ġustifikazzjoni

Għall-finijiet ta' applikazzjoni prattika, marġni ta' tolleranza ta' 8% joħloq konfużjoni.

L-awtoritajiet kompetenti ta' Stat Membru għandhom jassiguraw li fir-rigward ta' ħatt l-art magħmul minn kull bastiment Komunitarji tas-sajd li kien preżenti fil-Baħar tat-Tramuntana:

L-awtoritajiet kompetenti ta' Stat Membru għandhom jassiguraw li kwalunkwe kwantità ta' barbun tat-tbajja' li taqbeż il-200 kg u kwalunkwe kwantità ta' lingwata li taqbeż il-100 kg li tkun inqabdet fil-Baħar tat-Tramuntana tintiżen qabel tinbiegħ għall-ewwel darba.

(a) għandhom jintiżnu l-kwantitajiet kollha ta' lingwata u ta' barbun tat-tbajja' minn kull bastiment li jġorr abbord kull kwantità ta' lingwata li tisboq t-300 kg jew ta' barbun tat-tbajja' li tisboq l-500 kg;

Il-piż għandu jittieħed bl-użu ta' miżien li l-preċiżjoni tiegħu ġiet ċertifikata fi ħdan marġni raġonevoli ta' tolleranza mill-awtoritajiet kompetenti ta' l-Istat Membru.

(b) l-użin tal-barbun tat-tbajja' u tal-lingwata għandu jitwettaq fil-preżenza ta' kontrolluri u qabel it-trasport tagħhom mill-post li fih inħattu l-art u qabel l-ewwel bejgħ;

(c) il-piż jittieħed bl-użu ta' miżien li l-preċiżjoni tiegħu ġiet ċertifikata fi ħdan marġni raġonevoli ta' tolleranza mill-awtoritajiet kompetenti ta' l-Istat Membru.

Ġustifikazzjoni

Din l-emenda ġġib ir-regolament f'konformità ma' pjanijiet plurijennali oħra simili.

Barra minn hekk twaqqaf il-burokrazija żejda u tneħħi miżuri li jirrikjedu kontrolli sussegwenti.

L-awtoritajiet kompetenti ta' Stat Membru għandhom jassiguraw li kull kwantità ta' barbun tat-tbajja' li taqbeż il-200 kg u kull kwantità ta' lingwata li taqbeż il-100 kg li tkun inqabdet fil-Baħar tat-Tramuntana tintiżen skond ir-regoli Ewropej attwali qabel tinbiegħ għall-ewwel darba.

Il-piż għandu jittieħed bl-użu ta' miżien li l-preċiżjoni tiegħu ġiet ċertifikata fi ħdan marġni raġonevoli ta' tolleranza skond il-leġiżlazzjoni Komunitarja mill-awtoritajiet kompetenti ta' l-Istat Membru.

Ġustifikazzjoni

Barra minn hekk twaqqaf il-burokrazija żejda u miżuri li jkunu jridu jiġu vverifikati sussegwentement.

Kontenituri li jżommu barbun tat-tbajja' jew lingwata għandhom jiġu stivati separatament mill-kontenituri oħra .

Il- barbun tat-tbajja' u l- ligwata għandhom jiġu stivati f'kaxex tal-ħut separati .

Ġustifikazzjoni

It-test oriġinali jissuġġerixxi li fuq il-bastimenti tas-sajd ikun hemm diversi postijiet separati għall-ħażna.

Artikolu 13 a (ġdid)

Pjan ta' azzjoni għall-iżvilupp u l-użu ta' metodi u tagħmir tas-sajd b'impatt żgħir

Immedjatament wara d-dħul fis-seħħ ta' dan ir-regolament, il-Kummissjoni għandha tagħmel studju fil-fond dwar l-impatt tat-tkarkir bit-travu fuq l-ekosistemi u fuq l-ambjent marittimu f'inhawi fejn jiġi ppattikat dan il-metodu ta' sajd.

Fuq il-konklużjonijiet ta' dan l-istudju, il-Kummissjoni għandha tħejji pjan ta' azzjoni sabiex tippromwovi r-riċerka dwar metodi u tagħmir tas-sajd b'impatt żgħir - inkluża riċerka fuq id-daqs u l-għamla tax-xbiek, li jista' jiżgura l-isfruttament sostenibbli tar-riżorsi tas-sajd - u l-iżvilupp ta' tali riċerka.

Fl-istess ħin, dan il-pjan ta' azzjoni għandu jistabbilixxi linji gwida għat-tneħħija gradwali ta' metodi u tagħmir tas-sajd li għandhom impatt negattiv fuq l-ekosistemi u fuq l-ambjent marittimu, biex posthom jeħduh metodi u tagħmir tas-sajd li jħallu inqas impatt.

Inizjattivi skond dan il-pjan ta' azzjoni għandhom ikunu ffinanzjati mill-Fond Ewropew għas-Sajd skond l-objettivi tal-Fond.

Ġustifikazzjoni

Dan l-artikolu qed jiġi miżjud minħabba li r-regolament jonqsu taqsima dwar l-iżvilupp u l-użu ta' metodu u tagħmir tas-sajd bi mpatt żgħir.

Sabiex fl-Ewropa jkun hawn sajd sostenibbli, jeħtieġ li jiġu żviluppati u introdotti metodi u tagħmir bi mpatt żgħir, bil-ħsieb, inter alia, li jitnaqqas ir-rimi u b'hekk titnaqqas ir-rata tal-mortalità ta' ħut bħall-barbun tat-tbajja' minħabba s-sajd.

Il-finanzjament jista' jinkiseb mill-Fond Ewropew għas-Sajd, ladarba l-objettivi tal-Fond huma konformi ma' l-għanijiet ta' tali riċerka.

F'każ li l-STECF jagħti parir li d-daqs ta' l-istokk riproduttiv tal-barbun tat-tbajja', dak tal-lingwata, jew it-tnejn qed isofru minn tnaqqis fil-kapaċità riproduttiva, il-Kunsill għandu jiddeċiedi b'maġġoranza kwalifikata fuq il-bażi ta' proposta mill-Kummissjoni dwar TAC għall-barbun tat-tbajja' li hija inqas minn dik prevista fl-Artikolu 4, dwar TAC għal-lingwata li hija inqas minn dik prevista fl-Artikolu 5, u dwar numru ta' jiem fuq il-baħar li huwa inqas minn dak previst fl-Artikolu 6.

F'każ li l-STECF jagħti parir li d-daqs ta' l-istokk riproduttiv tal-barbun tat-tbajja', dak tal-lingwata, jew it-tnejn qed isofru minn tnaqqis fil-kapaċità riproduttiva, il-Kunsill jista' jiddeċiedi b'maġġoranza kwalifikata fuq il-bażi ta' proposta mill-Kummissjoni dwar TAC għall-barbun tat-tbajja' li hija inqas minn dik prevista fl-Artikolu 4, dwar TAC għal-lingwata li hija inqas minn dik prevista fl-Artikolu 5, u dwar numru ta' jiem fuq il-baħar li huwa inqas minn dak previst fl-Artikolu 6.

Ġustifikazzjoni

Ladarba hawnhekk issir riferenza għal opinonijiet differenti, huwa possibbli li jkun hemm għażla.

Fejn tidħol l-istrateġija, il-proposta għal regolament tal-Kunsill li jistabbilixxi pjan ta' ġestjoni għas-sajd li jisfrutta l-istokkijiet tal-barbun tat-tbajja' u tal-lingwata fil-Baħar tat-Tramuntana taqbel mal-politika Ewropea li tfittex li tistabbilixxi politika Komunitarja sostenibbli dwar is-sajd.

Huwa żvilupp loġiku fuq il-miżuri biex jerġgħu jiġu għal-livell li kienu l-istokkijiet tal-lingwata fil-Fliegu Ingliż tal-Punent u fil-Bajja ta' Biscay ( COM(2003)0819 ).

Bir-raġun il-Kummissjoni tiddikjara fil-memorandum spjegattiv tagħha dwar il-proposta li l-Kunsill Konsultattiv Reġjonali dwar il-Baħar tat-Tramuntana (l-NSRAC) huwa l-forum ewlieni li jagħti l-pariri relatati mal-proposta.

L-NSRAC huwa magħmul minn rappreżentanti ta' l-industrija tas-sajd u, inter alia, ta' organizzazzjonijiet ambjentali.

Jolqtok il-fatt li l-Kummissjoni tagħraf li l-NSRAC huwa l-forum konsultattiv ewlieni imma sussegwentement qatt ma tirreferi għall-opinjoni ta' l-NSRAC.

L-unika xhieda li fuqha hija msejsa l-proposta hija opinjonijiet mogħtija minn żewġ korpi konsultattivi tekniċi: Il-Kunsill Internazzjonali għall-Esplorazzjoni tal-Baħar (l-ICES) u l-Kumitat Xjentifiku, Tekniku u Ekonomiku għas-Sajd (l-STECF).

Minħabba x-xejriet fl-istokkijiet tal-barbun tat-tbajja' u tal-lingwata fil-Baħar tat-Tramuntana, huwa dritt li l-Kummissjoni għandha tipproponi pjan ta' ġestjoni.

Iżda li tiġi injorata l-opinjoni tal-forum ewlieni fejn il-Kummissjoni tista' tikkonsulta lill-industrija tas-sajd u lill-organizzazzjonijiet ambjentali huwa bla dubju eżempju mill-aqwa ta' għaliex kibret daqstant id-distanza bejn Brussell u r-residenti ta' l-Unjoni Ewropea.

Fora bħall-NSRAC inħolqu preċiżament sabiex jiżguraw li l-politiki fformulati fi Brussell ma jkunux ta' spiss magħmula 'għalik, mingħajrek'.

Għaldaqstant, meta injorat għal kollox lill-NSRAC, il-Kummissjoni tilfet opportunità biex tiġġenera appoġġ għall-politika tagħha stess.

L-NSRAC wera li huwa perfettament possibbli anki għall-organizzazzjonijiet tas-sajd u ambjentali u għall-bijoloġisti biex jaqblu dwar modi prattiċi biex jiġu kkonservati stokkijiet adegwati ta' barbun tat-tbajja' u ta' lingwata.

Pereżempju, kalkolu xjentifiku ex-ante bbażat fuq l-opinjoni ta' l-NSRAC dwar miżuri immedjati, fuq perjodu qasir ta' żmien rigward il-barbun tat-tbajja' (Lulju 2005) wera li, bl-implimentazzjoni tal-proposti ta' l-NSRAC, kienet kważi ħaġa ċerta li jintlaħaq l-għan maħsub li, f'bejn 3 u 5 snin, jiġu rkuprati l-istokkijiet tal-barbun tat-tbajja' għal 'il fuq sew mil-livell ta' prekawzjoni billi jitnaqqas l-isforz tas-sajd (RIVO, 2006).

Il-Kummissjoni tilfet ukoll opportunità oħra minħabba li l-proposta kurrenti hija differenti mid-deċiżjonijiet ta' qabel biex jiġu rkuprati l-istokkijiet tal-lingwata fil-Fliegu Ingliż tal-Punent u fil-Bajja ta' Biscay.

Politiki kredibbli ikunu karatterizzati mill-konsistenza u minn metodu kostanti ta' kif isiru l-affarijiet u jiżguraw li r-reġjuni ma jiġux trattati b'modi differenti.

Finalment, ir-rapporteur tagħkom għandu oġġezzjoni għall-proposta tal-Kummissjoni, ibbażata fuq kwistjoni ta' prinċipju.

Il-proposta hija bbażata fuq l-objettivi ta' l-MSY.

‐{}‐Madanakollu, l-iżvilupp ta' l-istrateġiji ta' l-MSY għall-isfruttament għad iridu jiġu dibattuti mill-Parlament Ewropew u mill-Kunsill.

Il-Kummissjoni indikat li tixtieq tagħti bidu għal dan id-dibattitu fl-ewwel nofs ta' l-2006

Fl-opinjoni tar-rapporteur tagħkom, huwa prematur li jiġi implimentat metodu li għadu ma ntlaħaqx qbil dwaru fil-Parlament u fil-Kunsill u jekk isir dan ma jkunx jaqbel mal-prinċipju Komunitarju ta' 'gvern tajjeb' kif stabbilit fil-white paper rilevanti.

Għal dawn ir-raġunijiet, ir-rapporteur tagħkom ifformula emendi li:

- jiżguraw il-konsistenza tal-poltika, b'mod li jġibu l-proposti f'konformità mal-pjanijiet ta' ġestjoni u mal-pjanijiet plurijennali fi nħawi marittimi oħra għall-istess speċi,

- jagħtu kas ta' l-opinjonijiet tal-fora reġjonali li fihom huma rappreżentati kemm l-industrija tas-sajd kif ukoll l-organizzazzjonijiet favur in-natura u dawk ambjentali,

- huma maħsuba biex jirkupraw l-istokkijiet tal-barbun tat-tbajja' u tal-lingwata fil-Baħar tat-Tramuntana għal-livell ta' prekawzjoni qabel ma, b'xi mod jew ieħor, tiġi implimentata strateġija ta' sfruttament ta' l-MSY.

F'isem il-Parlament Ewropew, ir-rapporteur tagħkom għaldaqstant iħeġġeġ lill-Kunsill u lill-Kummissjoni sabiex jemendaw id-deċiżjoni finali tal-Kunsill skond l-emendi adottati.

PROĊEDURA

Proposta għal regolament tal-Kunsill li jistabbilixxi pjan ta' ġestjoni għas-sajd li jisfrutta l-istokkijiet tal-barbun tat-tbajja' u tal-lingwata fil-Baħar tat-Tramuntana

Data meta ġie kkonsultat il-PE

Kumitat responsabbli Data tat-tħabbir fis-seduta plenarja

Kumitat(i) mitlub(a) jagħti/u opinjoni Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Koperazzjoni aktar mill-qrib Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Proċedura simplifikata - data tad-deċiżjoni Data tad-deċiżjoni

Bażi legali kkontestata Data ta' l-opinjoni tal-JURI

Dotazzjoni finanzjarja emendata Data ta' l-opinjoni tal-BUDG

Konsultazzjoni mill-PE mal-Kumitat Ekonomiku u Soċjali Ewropew - data tad-deċiżjoni fis-seduta plenarja

Konsultazzjoni mill-PE mal-Kumitat tar-Reġjuni - data tad-deċiżjoni fis-seduta plenarja

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178 (2)) preżenti għall-votazzjoni finali

Kummenti (informazzjoni disponibbli b'lingwa waħda biss)


dwar inizjattivi biex jiġu kkumplimentati l-kurrikula ta' l-iskejjel li jipprovdu miżuri għal appoġġ xierqa biex tiġi inkluża d-Dimensjoni Ewropea

Kumitat għall-Kultura u l-Edukazzjoni

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew,

– wara li kkunsidra l-Artikolu 149 tat-Trattat KE,

– wara li kkunsidra r-riżoluzzjoni li tkabbar id-dimensjoni Ewropea fl-edukazzjoni li l-Kunsill Ewropew u l-Ministri ta' l-Edukazzjoni li ltaqgħu fi ħdan il-Kunsill adottaw fl-24 ta' Mejju 1988,

– wara li kkunsidra l-'Green Paper' dwar id-dimensjoni Ewropea ta' l-edukazzjoni ( COM(1993)0457 ),

– wara li kkunsidra l-Komunikazzjoni tal-Kummissjoni li tikkonċerna "Strateġija Ġdida ta' Qafas għall-Multilingwiżmu" ( COM(2005)0596 ),

– wara li kkunsidra r-rapport interim konġunt tal-Kunsill u tal-Kummissjoni dwar l-implimentazzjoni tal-programm ta' ħidma dettaljat dwar is-segwitu ta' l-objettivi tas-sistemi ta' l-edukazzjoni u tat-taħriġ fl-Ewropa "Edukazzjoni u Taħriġ 2010" Is-suċċess ta' l-istrateġija ta' Liżbona jiddependi fuq riformi urġenti (EDUC 43, Dok.

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Kultura u l-Edukazzjoni ( A6-0267/2006 ),

A. billi d-dimensjoni Ewropea saret, f'dawn l-aħħar għexieren ta' snin, aspett dejjem iżjed importanti ta' l-edukazzjoni, speċjalment fil-kurrikula nazzjonali ta' l-iskejjel,

B. billi l-Parlament Ewropew huwa diġà involut f'dan il-qasam, b'mod partikolari bis-seduta ta' smigħ dwar "Id-Dimensjoni Ewropea fit-Tagħlim ta' l-Istorja" tas-7 ta' April 2004,

C. billi diġà ttieħdu nizjattivi minn awtoritajiet nazzjonali fi Stati Membri bħall-Awstrija, il-Ġermanja, il-Portugall, l-Olanda, ir-Renju Unit, l-Islovenja u Spanja dwar is-suġġett ta' post l-Ewropa fl-edukazzjoni, u billi ttieħdu bosta inizzjattivi f'dan il-qasam minn organizzazzjonijiet mhux governattivi,

D. billi l-aspett lingwistiku jidher li huwa fundamentali fit-tisħiħ tad-dimensjoni Ewropea, bil-ħila fil-lingwi barranin bħala parti mis-sett bażiku ta' ħiliet ta' ċittadin Ewropew tipiku li jgħix, jistudja, jaħdem u ġeneralment idur fl-Unjoni Ewropea,

E. billi jeżistu disparitajiet bejn l-Istati Membri fejn għandha x'taqsam l-inklużjoni tad-dimensjoni Ewropea fl-edukazzjoni,

F. billi għandha titqies l-importanza tal-programmi tal-COMENIUS u tal-LINGUA f'dan ir-rigward,

G. billi l-informazzjoni dwar l-Ewropa li hija mogħtija lill-istudenti fil-livelli kollha u lill-għalliema tvarja bil-kbir minn pajjiż għall-ieħor, u billi għandhom isiru sforzi biex ikun hemm ftehim dwar għarfien komuni ta' l-istorja u d-defininizzjoni tal-valuri Ewropej,

H. billi l-ostakoli ewlenin jinkludu skala li għadha limitata ta' inizjattivi u programmi transkonfinali, nuqqas ta' koordinazzjoni bejn l-inizjattivi, nuqqas ta' viżibilità u aċċessibilità, kif ukoll għodda inadegwata jew mhux xierqa għat-twettiq ta' dawn il-ħidmiet,

I. billi hemm bosta ostakoli u diffikultajiet li l-għalliema jiffaċċjaw sabiex jimplimentaw id-dimensjoni Ewropea fil-lezzjonijiet tagħhom inkluż in-nuqqas ta' materjal informattiv u edukattiv li huwa aġġornat u ta' kwalita għolja dwar l-Unjoni Ewropea disponibbli fil-lingwi kollha ta' l-UE, u billi l-Unjoni Ewropea għandha tassistihom f'din il-ħidma,

Jikkunsidra li s-sistemi kollha ta' l-edukazzjoni għandhom jiżguraw li l-istudenti tagħhom ikollhom, sa tmiem l-edukazzjoni sekondarja tagħhom, l-għarfien u l-kompetenzi li jkollhom bżonn, kif definit mill-awtoritajiet edukattivi rispettivi tagħhom, biex iħejjuhom għall-irwoli tagħhom bħala ċittadini u membri futuri ta' l-Unjoni Ewropea;

Jisħaq l-importanza li tinstab definizzjoni iżjed ċara u uniformi tat-tifsira, tas-sustanza u tal-kamp ta' applikazzjoni tad-"dimensjoni Ewropea" madwar l-Istati Membri;

Iħeġġeġ lill-Kunsill Ewropew u l-Ministri ta' l-Edukazzjoni biex jaġġornaw ir-riżoluzzjoni msemmija hawn fuq, stabbilita fl-24 ta' Mejju 1988, dwar it-tisħiħ tad-dimensjoni Ewropea fl-edukazzjoni, b'mod partikulari billi jitqies t-tkabbir ta' l-UE li seħħ sa minn dak iż-żmien;

Iħeġġeġ lill-Kunsill biex jirrikonoxxi ż-żewġ aspetti differenti tad-dimensjoni Ewropea - l-ewwel l-aċċess għall-informazzjoni dwar l-UE: l-istituzzjonijiet, il-metodi, il-prattiki u l-inizjattivi tagħha, u t-tieni l-għarfien ta' l-istorja komuni u tal-wirt kulturali ta' l-Ewropa, l-iżvilupp tal-ħiliet lingwistiċi, u l-komprensjoni ta' l-avvenimenti preżenti Ewropej, li lkoll jistgħu jikkontribwixxu għall-kurrikula nazzjonali;

Jenfasizza l-importanza ta' l-użu ta' riżorsi edukattivi ta' multi-midja u fuq l-Internet bħala metodi ta' tagħlim biex id-dimensjoni Ewropea tkun introdotta fil-kurrikula ta' l-iskola; b'dan it-tir, jirrakkomanda pereżempju t-twaqqif ta' servizz multilingwu bl-Internet li jippreżenta l-aħjar prattika, li jipprovdi assistenza edukattiva u li jservi ta' pjattaforma għall-iskambu ta' esperjenza;

Jinsisti dwar il-bżonn għal titjib kontinwu fid-disponibilta għal tagħlim ta' lingwi pereżemju fi ħdan is-sezzjoni tal-COMENIUS tal-programm ta' tagħlim ta' tul il-ħajja; Barra minn hekk, jirrikonoxxi li hija diffiċli f'ċertu Stati Membri, partikularment għal dawk li l-lingwa materna tagħhom hija l-Ingliż, biex iżommu interess u motivazzjoni suffiċjenti sabiex isiru profiċjenti f'lingwi Ewropej oħra, b'hekk isaħħu l-livell ta' ftehim u empatija ta' xulxin madwar l-Ewropa; f'dan ir-rigward huwa speċjalment importanti li wieħed jitgħallem il-lingwi tal-popli ġirien tiegħu;

Iħeġġeġ lill-Istati Membri biex jippromwovu t-tixrid tal-multilingwiżmu b'politika ta' tagħlim ta' medda usa' ta' lingwi minn dawk li huma mgħallma llum, u biex jistabbilixxu t-tagħlim ta' mill-inqas żewġ lingwi barranin minn eta żgħira fil-kurrkikula ta' l-iskola;

Jissuġġerixxi analiżi ta' fejn l-Aġenda ta' Liżbona s'issa falliet biex tipproduċi r-riżultati intenzjonati f'din il-kwistjoni u l-produzzjoni ta' lista ta' miżuri meqjusa essenzjali għall-gvernijiet ta' l-Istati Membri biex jimplimentaw it-titjibiet ekonomiċi miftiehma jekk dawn iridu jseħħu;

Jirrakkomanda skambju ta' prattika tajba bejn l-Istati Membri kollha rigward it-tagħlim tal-lingwa u l-inklużjoni tal-kontenut Ewropew fl-edukazzjoni, biex jiżgura li l-inizjattivi preżenti, inklużi dawk stabbiliti qabel l-2004 huma mxerrda madwar l-Istati Membri kollha ta ' l-UE;

Jipproponi li bħala aspett importanti biex jiġi żgurat is-suċċess ta' l-aħħar tkabbir ta' l-UE, informazzjoni adegwata, proġetti, skambji ta' studenti u għalliema għandhom jiġu miftiehma bejn l-għaxar Stati Membri l-ġodda u l-ħmistax-il Stat Membru li ilhom iżjed;

Jitlob lill-Kunsill biex jikkunsidra jekk riżorsi għat-tagħlim utli u relevanti bħal "European School net", kooperazzjoni u innovazzjoni tat-tagħlim u għodda bħal "Europe at School" jirrikjedux appoġġ b'riżorsi addizzjonali u jekk l-għalliema humiex gwidati b'mod suffiċjenti dwar kif jaċċessaw l-informazzjoni relevanti sabiex tissaħħaħ id-dimensjoni Ewropea fl-edukazzjoni;

Jissuġġerixxi l-promozzjoni ta' korsijiet ta' taħriġ ta' l-għalliema li jipprovdu l-komprensjoni neċessarja ta' kwistjonijiet Ewropej lill-apprentisti sabiex ikunu jistgħu jikkomplementaw it-tagħlim tagħhom dwar kuxjenza nazzjonali u lokali bid-dimensjoni Ewropea;

Jenfasizza li d-dimensjoni Ewropea tikkomplementa l-kontenut nazzjonali, iżda li ma tiħodlux postu jew tissosstitwih;

Jisħaq il-bżonn li dokumenti eżistenti jiġu aġġornati, b'mod partikolari, il-biblijografija tematika li ma tispiċċa qatt ta' l-1996, Eurydice;

Jagħti istruzzjonijiet lill-President biex iressaq din ir-riżoluzzjoni lill-Kunsill, lill-Kummissjoni u l-Istati Membri.

Bil-għan ewlieni li jsaħħaħ sens ta' għarfien Ewropew fiż-żgħażagħ u jagħmel jiċċaralhom il-valur taċ-ċiviltà Ewropea, id-dimensjoni Ewropea fl-edukazzjoni fil-fatt qed tintuża iżjed u iżjed mill-Unjoni Ewropea u mill-Kunsill ta' l-Ewropa biex turi ftit mill-politika u inizjattivi edukattivi tagħhom.

Illum hawn appoġġ kbir għal dimensjoni Ewropea fl-edukazzjoni u għalhekk hawn varjetà u rikkezza ta' riżorsi disponibbli.

Din tidher l-iżjed f'suġġetti bħall-istorja, il-ġeografija, l-istudji umanistiċi, l-ekonomija u l-lingwi barranin.

Riżoluzzjonijiet varji qed jiġu adottati jew ġew adottati ma' l-Ewropa kollha bħala parti minn inizjattivi lokali, nazzjonali u internazzjonali biex jiżdied il-kunċett tad-dimensjoni Ewropea fl-edukazzjoni.

Iżjed importanti minn dan, l-aspett lingwistiku jidher li huwa fundamentali biex jissaħħaħ dan il-kunċett kif turi l-Komunikazzjoni tal-Kummissjoni "Strateġija ta' Qafas Ġdida għall-Multilingwiżmu" ( COM(2005)0596 ).

Profiċjenza fil-lingwi barranin għandha tkun f'dan ir-rigward l-iżjed eżempju viżibbli u żviluppat tad-dimensjoni Ewropea fl-edukazzjoni.

L-isfida hija għalhekk li jiġu prodotti inizjattivi kapaċi li jutilizzaw u jorganizzaw din l-informazzjoni b'tali mod li ssir disponibbli għal kull tifel u tifla, f'kull skola madwar l-Ewropa.

Qafas regolatorju

L-Artikolu149 tat-Trattat KE jiddetermina l-bażi ta' l-inizjattivi adottati biex jappoġġjaw u jżidu x-xogħol ta' l-Istati Membri fil-qasam ta' l-edukazzjoni.

Dan l-artikolu jiddikjara espressament li fost l-inizjattivi varji adottati, il-Komunità Ewropea fil-futur trid, filwaqt li tirrispetta l-awtorità ta' l-Istati Membri, tikkontribwixxi għall-iżvilupp ta' "Id-dimensjoni Ewropea fl-edukazzjoni b'mod partikulari permezz tat-tagħlim u t-tixrid tal-lingwi ta' l-Istati Membri".

Sa minn Maastricht, azzjonijiet oħra saħħew l-irwol tad-dimensjoni Ewropea, bħal COMENIUS, li għandu l-għan li jtejjeb il-kwalità tat-tagħlim u jsaħħaħ id-dimensjoni Ewropea fl-edukazzjoni, b'mod partikulari billi jsaħħaħ kooperazzjoni transnazzjonali bejn l-iskejjel jew bħal-LINGUA.

Id-dimensjoni Ewropea fl-edukazzjoni llum

Inizjattivi ta' l-Istati Membri

L-informazzjoni disponibbli f'kull Stat Membru tvarja kemm fil-kontenut kif ukoll fil-kwalità.

Filwaqt li ċertu pajjiżi ppreżentaw numru kbir ta' illustrazzjonijiet u spjegazzjonijiet, oħrajn bil-kemm messew mas-suġġett tad-dimensjoni Ewropea fis-sistema edukattiva tagħhom.

Il-biblijografija tematika li ma tispiċċa qatt u li ġiet ippubblikata fl-1996 minn tim tan-netwerk Eurydice, tipprovdi ħarsa ġenerali inizjali ta' l-inizjattivi pedagoġiċi mnieda madwar l-Ewropa kollha biex jitħeġġeġ approċċ iżjed Ewropew fl-iskejjel.

Għal ħafna għexieren ta' snin, u b'mod partikolari sa mill-ħolqien tal-Komunità Ewropea, l-Ewropa saret iżjed u iżjed fattur prominenti fil-kurrikula nazzjonali.

F'ċertu pajjiżi bħall-Awstrija, Spanja, il-Portugall jew is-Slovenja, il-pożizzjoni tad-dimensjoni Ewropea fis-sistema edukattiva ta' pajjiż hija stabbilita sew, u tista' tieħu l-forma ta' obbligu jew rekwiżit fundamentali.

Fil-Belġju u l-Olanda, dipartimenti inkarigati mill-edukazzjoni jabbozzaw ukoll dokumenti speċjali għall-għalliema, għall-istudenti jew għall-pubbliku ġenerali bil-għan li titrawwem kuxjenza dejjem akbar dwar l-internazzjonalizzazzjoni tat-tagħlim u l-benefiċċji varji inerenti fl-istudju tal-lingwi barranin u l-iskambju fl-iskejjel.

Fl-istess ħin, dawn il-pubblikazzjonijiet joffru wkoll liċ-ċittadini informazzjoni dwar ċertu deċiżjonijiet meħuda f'livell Ewropew u l-implikazzjonijiet tagħhom għal suġġetti mgħallma fl-iskejjel.

Fil-Portugall, f'kuntest ferm iżjed formattiv, azzjonijiet bil-għan li jsaħħu d-dimensjoni Ewropea fl-edukazzjoni tqiegħdu flimkien f'pakkett ġenerali msemmi "Programm għad-Dimensjoni Ewropea fl-edukazzjoni", imniedi fl-1989 mill-unitajiet nazzjonali ta' l-appoġġ.

Inizjattivi Ewropej ewlenin

Fil-livell Ewropew, inizjattivi fuq skala kbira għenu wkoll biex jisħqu fuq l-importanza li tinżamm id-dimensjoni Ewropea fl-edukazzjoni fost l-Istati Membri kollha.

L-inizjattivi ewlenin f'dan ir-rigward huma 'European Schoolnet", li tinkludi portal edukattiv multilingwistiku Ewropew għat-tagħlim, għall-kooperazzjoni u l-innovazzjoni u l-għodod bħal 'eSchoolnet' jew il-'European Treasury Browser', jew 'l-Ewropa fl-Iskola', inizjattiva transnazzjonali u interkulturali bil-għan li tħeġġeġ il-kuxjenza dwar l-Ewropa kemm fost l-istaff ta' l-għalliema, kif ukoll fost l-istudenti fil-livelli edukattivi kollha.

Id-dimensjoni Ewropea fil-kurrikula nazzjonali fl-iskejjel

Ir-referenza għad-dimensjoni Ewropea fil-kurrikula nazzjonali fl-iskejjel fl-Ewropa huma dipendenti b'mod ċar fuq l-istrutturi individwali.

Madankollu jidher li tliet suġġetti ewlenin joffru status ikbar lid-dimensjoni Ewropea fl-edukazzjoni: il-ġeografija, l-istorja u l-lingwi barranin.

Hija wkoll preżenti f'ħafna lezzjonijiet oħra bħall-edukazzjoni ċivika u lezzjonijiet dwar iċ-ċittadinanza, il-mużika jew l-arti.

Għodda għat-tagħlim

Kontenut edukattiv u metodi tat-tagħlim ivarjaw minn Stat Membru għall-ieħor.

Ċertu għalliema jużaw il-materjal fornut lilhom filwaqt li oħrajn jagħżlu li jużaw ir-riżorsi tagħhom stess.

Ġurnali u rivisti speċjalizzati disponibbli permezz ta' sottoskrizzjoni jew distribwiti mill-awtoritajiet huma l-parti l-kbira tal-materjal użat.

Minn issa 'l quddiem, websajts li jkunu faċli biex tużahom u aċċessibbli għandhom irwol simili u dejjem akbar.

F'ċertu Stati Membri , bħall-Belġju, l-eżekuttivi nazzjonali jżommu lill-għalliema tagħhom kemm jista' jkun infurmati u mgħammra via l-"Vademecum" tagħhom, meta pubblikazzjonijiet Ewropej jiġu maħruġa jew meta jiġu ppubblikati ġurnali li jkopru aspetti li jgħinu biex itejbu l-mod kif inhi inkorporata d-dimensjoni Ewropea fil-lezzjonijiet jew il-kurrikula fl-Ewropa.

Pakketti speċjali li fihom kotba ta' testi, "brochures", vidjows jew CD-ROM huma wkoll prodotti mill-awtoritajiet u mqassma lill-għalliema u lill-istudenti tagħhom.

F'Malta, per eżempju, pakkett bħal dan magħruf bħala "In search of Europe" huwa użat għall-istudji Ewropej.

Inizjattivi bħal dawn jeżistu imma l-impatt u l-effiċjenza tagħhom jiddependu mill-iskejjel, mill-baġit u mit-teknoloġiji ta' l-informatika l-ġodda disponibbli.

L-irwol ta' l-UE huwa għalhekk f'dan ir-rigward sinjifikanti.

Limiti u ostakoli

Il-kunċett tad-dimensjoni Ewropea fl-edukazzjoni jibqa' pjuttost vag, u għandu bżonn ikun iżjed identifikabbli b'mod ċar sabiex jiġi implimentat b'mod konkret u effiċjenti fl-għodda tat-tagħlim ta' l-Istati Membri ta' l-UE.

Għalkemm ħafna lezzjonijiet huma intenzjonati li jevokaw id-dimensjoni Ewropea, huma mhux dejjem ikollhom ir-riżultat mixtieq.

Id-dimensjoni Ewropea toħloq mistoqsijiet kruċjali għas-sistemi kurrikulari ta' l-Ewropa.

Kif jistgħu l-kurrikula nazzjonali ta' l-iskejjel jippromwovu għarfien kemm nazzjonali u Ewropej?

Kif tista' l-UE, filwaqt li tirrispetta l-kompetenza ta' l-Istati Membri fl-edukazzjoni, tikkomplementa l-kurrikula nazzjonali ta' l-iskejjel, speċjalment għat-titjib ta' l-għodod tat-tagħlim disponibbli għall-għalliema sabiex jissaħħaħ il-kunċett tad-dimensjoni Ewropea?

Ċertu ostakoli u diffikultajiet li l-għalliema qed jiffaċċjaw preżentament huma uniċi għal pajjiżi partikolari, filwaqt li oħrajn huma marbutin mal-bżonn għal koordinazzjoni.

F'ħafna pajjiżi, l-għalliema mhux dejjem ikollhom il-ħiliet neċessarji kollha u r-riżorsi finanzjarji tagħhom huma xi kultant ta' livell baxx.

L-ostakoli ewlenin jinkludu nuqqas ta' koordinazzjoni bejn inizjattivi, nuqqas ta' viżibilità u aċċessibilità, kif ukoll għodod mhux adegwati u xierqa biex bihom isiru dawn il-ħidmiet.

Suġġerimenti u miżuri rakkomandati

- L-iffaċilitar ta' l-approċċ għad-dimensjoni Ewropea fl-edukazzjoni, l-għajnuna għall-għalliema dwar kif jinkorporaw id-dimensjoni Ewropea b'mod effiċjenti fil-lezzjonijiet tagħhom.

- L-aħjar użu ta' l-impatt ta' l-inizjattivi Ewropej billi jitħeġġu l-viżibilità, il-komplimentarjetà u l-koordinazzjoni ta' inizjattivi sabiex jiġi enfasizzat kwalunkwe difett u jitranġa kif suppost u biex jitjiebu r-riżorsi tat-tagħlim konvenzjonali li diġà għenu biex isaħħu d-dimensjoni Ewropea fil-kurrikula nazzjonali.

- L-għoti ta' aċċess universali għal informazzjoni dwar id-dimensjoni Ewropea li jiżgura l-aċċess aħjar għal kulħadd, u b'mod speċjali għall-għalliema, rigward kwalunkwe informazzjoni li tista' tikkonċernahom u li tħeġġeġ skambju ta' l-aħjar prattika bejn l-Istati Membri kollha.

Huwa partikolarment importanti li tiġi inkluża kuxjenza tal-kwistjonijiet ta' l-Ewropa Ċentrali u tal-Lvant fil-programmi edukattivi nazzjonali ta' l-Istati Membri ta' qabel l-2004 biex tagħmel tajjeb għan-nuqqas ta' informazzjoni matul id-deċennji tad-diviżjoni ta' l-Ewropa ta' wara l-gwerra.

PROĊEDURA

Inizjattivi biex jiġu kkumplimentati l-kurrikula ta' l-iskejjel li jipprovdu miżuri għal appoġġ xierqa biex tiġi inkluża d-Dimensjoni Ewropea

Numru tal-Proċedura

Kumitat responsabbli Awtorizzazzjoni tad-data mħabbra fis-seduta plenarja

Kumitat(i) mitlub(a) jagħti/u opinjoni Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Tisħiħ tal-koperazzjoni Data tat-tħabbir fis-seduta plenarja

Rapporteur(s) Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)


dwar il-proposta għal Deċiżjoni ta' Qafas tal-Kunsill dwar il-konsiderazzjoni ta' kundanni fl-Istati Membri ta' l-Unjoni Ewropea waqt li jkunu għaddejjin proċeduri kriminali ġodda

Kumitat għal-Libertajiet Ċivili, il-Ġustizzja u l-Intern

Tifsira tas-simboli użati

* Proċedura ta' konsultazzjoni maġġoranza tal-voti mitfugħa

**I Proċedura ta' koperazzjoni (l-ewwel qari) maġġoranza tal-voti mitfugħa

**II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari) maġġoranza tal-voti mitfugħa

***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija korsiva.

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta għal Deċiżjoni ta' Qafas tal-Kunsill dwar il-konsiderazzjoni tal- kundanni mogħtija fl-Istati Membri ta' l-Unjoni Ewropea waqt li jkunu għaddejjin proċeduri kriminali ġodda

(Proċedura ta' konsultazzjoni)

Il-Parlament Ewropew ,

– wara li kkunsidra l-proposta tal-Kummissjoni ( COM(2005)0091 )

Għadha mhix ippublikata fil-ĠU. ,

– wara li kkunsidra l-Artikolu 34(2)(b) tat-Trattat ta' l-UE,

– wara li kkunsidra l-Artikolu 39(1) tat-Trattat ta' l-UE, li bis-saħħa tiegħu ġie kkonsultat mill-Kunsill ( C6‐0235/2005 ),

– wara li kkunsidra l-Artikoli 93 u 51 tar-Regoli ta' Proċedura tiegħu,

– wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern ( A6‐0268/2006 ),

Japprova il-proposta dwar kif emendata;

Jitlob lill-Kummissjoni sabiex tbiddel il-proposta tagħha f'dan is-sens, skond l-Artikolu 250(2), tat-Trattat KE;

Jistieden lill-Kunsill sabiex javżah jekk ikollu l-intenzjoni li jitbiegħed mit-test approvat mill-Parlament;

Jistieden lill-Kunsill sabiex jikkonsultah mill-ġdid jekk ikollu l-intenzjoni li jemenda sostanzjalment il-proposta dwar;

Jagħti istruzzjonijiet lill-President tiegħu sabiex jinforma lill-Kunsill u l-Kummissjoni bil-pożizzjoni tal-Parlament.

Test propost mill-Kummissjoni

(6) Meta Stat Membru jirreġistra, fir-reġistru tal-kondotta kriminali, sentenza maqtugħa fi Stat Membru ieħor kontra ċittadini jew residenti tiegħu, hu għandu jobdi l-istess regoli daqs li kieku kienet sentenza nazzjonali u m'għandux jitratta lil persuni li għalihom inqatgħet sentenza fi Stat Membru ieħor bi żvantaġġ meta mqabbla ma' persuni li ġew ikkundannati mill-qrati nazzjonali.

imħassra

Ġustifikazzjoni

Dispożizzjonijiet li jikkonċernaw il-kondotta kriminali nazzjonali għandhom jitneħħew minn din id-Deċiżjoni ta' Qafas u din il-kwistjoni għandha tkun indirizzata fil-kuntest ta' l-abbozz tad-Deċiżjoni ta' Qafas dwar l-organizzazzjoni u l-kontenut ta' l-iskambju bejn Stati Membri ta' l-informazzjoni meħuda mill-kondotta kriminali (ir-rapport Diaz de Mera) (COM(2005)690).

(7) Din id-deċiżjoni għandha tieħu post id- dispożizzjonijiet marbuta mal-konsiderazzjoni tas-sentenzi, inklużi fil-Konvenzjoni tat-28 ta' Mejju 1970 dwar il- valur internazzjonali tas-sentenzi kriminali .

(7) Din id-Deċiżjoni-Qafas tapplika bejn l-Istati Membri mingħajr ħsara għad- dispożizzjonijiet marbuta mal-konsiderazzjoni tas-sentenzi, inklużi fil-Konvenzjoni tat-28 ta' Mejju 1970 dwar il- valur internazzjonali tas-sentenzi kriminali .

Ġustifikazzjoni

Ara l-ġustifikazzjoni tar-rapporteur għall-Artikolu 7.

L-għan ta' din id-deċiżjoni ta' qafas hu li tistipula l- kondizzjonijiet li fihom Stat Membru għandu jqis, fil-qafas ta' proċedura penali ġdida kontra l-istess persuna, kundanni fi Stat Membru ieħor għal fatti differenti kontra din il-persuna jew inkella biex dawn jiġu rreġistrati fir-reġistru tal-kondotta kriminali tiegħu.

L-għan ta' din id-Deċiżjoni ta' Qafas hu li tistipula l- kundizzjonijiet li fihom Stat Membru għandu jqis, waqt li jkunu għaddejjin proċeduri penali kontra persuna, kundanni mogħtija fi Stat Membru ieħor kontra l-istess persuna għal fatti differenti.

Ġustifikazzjoni

Dispożizzjonijiet li jikkonċernaw il-kondotta kriminali nazzjonali għandhom jitneħħew minn din id-Deċiżjoni ta' Qafas u din il-kwistjoni għandha tkun indirizzata fil-kuntest ta' l-abbozz tad-Deċiżjoni ta' Qafas dwar l-organizzazzjoni u l-kontenut ta' l-iskambju bejn Stati Membri ta' l-informazzjoni meħuda mill-kondotta kriminali (ir-rapport Diaz de Mera)(COM(2005)690).

Il-kliem huwa ddraftjat mill-ġdid biex ikun konformi mal-kliem kif inhu mqiegħed fl-ewwel paragrafu ta' l-Artikolu 3.

Din id-deċiżjoni ta' qafas mhix se timmodifika l-obbligu għar-rispett tad-drittijiet fundamentali u tal-prinċipji ġuridiċi fundamentali hekk kif stipulati mill- Artikolu 6 tat-Trattat dwar l-Unjoni Ewropea.

Din id-Deċiżjoni ta' Qafas m'għandhiex ikollha l-effett li timmodifika l-obbligu għar-rispett tad-drittijiet fundamentali u tal-prinċipji ġuridiċi fundamentali hekk kif stipulati b'għożża fl- Artikolu 6 tat-Trattat dwar l-Unjoni Ewropea.

Ġustifikazzjoni

Din hija tiswija ta' dak li ovvjament huwa żball ta' l-ittajpjar u hija wkoll kjarifika ta' l-isem ta' dokument legali.

(a) "sentenza" tfisser kull deċiżjoni definittiva ta' qorti penali jew awtorità amministrattiva li d-deċiżjoni tagħha tista tiġi appellata quddiem qorti kompetenti b'mod partikolari fil-qasam penali, li tistabilixxi l-ħtija ta' persuna għal reat penali jew għal att ta' ksur tal-liġi li jista' jkun ikkastigat mil-liġi;

(a) "kundanna" tfisser kull deċiżjoni definittiva tal--qorti li tistabbilixxi l-ħtija fi proċeduri kriminali għal reat kriminali skond il-liġi nazzjonali;

Ġustifikazzjoni

Id-definizzjoni proposta mill-Kummissjoni ma tidhirx li tikkorrispondi mas-sistemi ġudizzjarji ta' l-Istati Membri kollha, b'mod speċjali f'dak li jirrigwarda deċiżjonijiet ta' awtorità amministrattiva, u jista' jagħti l-każ li dan joħloq konfużjoni.

(b) «reġistru tal-kondotta kriminali» : ir-reġistru/i nazzjonali fejn jinġabru l-kundanni skond il-liġi nazzjonali;

imħassar

Ġustifikazzjoni

Kull Stat Membru għandu jistipula regoli dwar l-implimentazzjoni ta' sentenzi maqtugħa fi Stati Membri oħra, ekwivalenti għal dik ta' sentenzi nazzjonali , fl-okkażjoni ta' proċedura kriminali ġdida għal fatti differenti.

Kull Stat Membru għandu jiżgura li , waqt li jkunu għaddejjin proċeduri kriminali miġjuba kontra persuna, l-awtoritajiet nazzjonali kompetenti tiegħu u l-qrati jew it-tribunali tiegħu jqisu kundanni preċedenti maqtugħa fi Stati Membri oħra kontra l-istess persuna għal fatti differenti, skond il-liġi nazzjonali tagħhom u jorbtu magħhom l-istess effetti legali bħalma jorbtu ma' kundanni nazzjonali preċedenti, kemm-il darba persuni bħal dawn ma jkunux ittrattati b'mod agħar milli kienu jkunu kieku l-kundanni preċedenti kellhom ikunu kundanni nazzjonali.

Ġustifikazzjoni

Din l-emenda għandha l-għan li tissostitwixxi d-dispożizzjonijiet ta' l-Artikolu 5 tal-Kummissjoni kollha kemm huma.

L-ewwel paragrafu japplika matul il-fażi ta' qabel il-proċess penali , matul il-proċess penali u waqt l-għoti tas-sentenza , b'mod partikolari fir-rigward tar-regoli ta' proċedura applikabbli inklużi dawk dwar detenzjoni proviżorja, id-determinazzjoni tat-tip ta' reat, it-tip u l-livell tas-sentenza mogħtija, jew anke r-regoli dwar it-twettiq tas-sentenza .

Paragrafu 1 għandu japplika matul il-fażi ta' qabel il-proċess kriminali , matul il-proċess kriminali u waqt l-għoti tal-kundanna , b'mod partikolari fir-rigward tar-regoli applikabbli inklużi dawk dwar detenzjoni proviżorja, id-determinazzjoni tat-tip ta' reat, it-tip u l-livell tal-kundanna mogħtija, jew anke r-regoli dwar it-twettiq tal-kundanna.

Ġustifikazzjoni

Ir-rapporteur iqis li d-dispożizzjoni m'għandhiex tkun illimitata biss għar-regoli ta' proċedura.

Is-sentenzi maqtugħa fi Stat Membru ieħor jiġu skartati jekk il-fatti li għalihom inqatgħet is-sentenza mhumiex meqjusa bħala reat fil-liġi ta' l-Istat Membru.

imħassar

L-ewwel inċiż ma japplikax għall-kategoriji ta' reati li ġejjin:

- il-parteċipazzjoni f'organizzazzjoni kriminali;

- it-terroriżmu;

- traffikar ta' persuni;

- l-abbuż sesswali fuq it-tfal u l-pornografija marbuta mal-pedofelija;

- it-traffikar ta' droga u ta' sustanzi psikotropoċi;

- it-traffikar ta' armi, munizzjon u esplożivi;

- il-korruzzjoni;

- il-frodi, inkluż il-frodi kontra l-interessi finanzjarji tal-Komunitajiet Ewropej fit-tifsira tal-Konvenzjoni tas-26 ta' Lulju 1995 dwar il-ħarsien ta' l-interessi finanzjarji tal-Komunitajiet Ewropej;

- il-ħasil ta' flus ġejjin minn reat;

- il-fluz foloz u falsifikazzjoni tal-flus, inkluż l-Ewro;

- il-kriminalità marbuta ma' l-użu tal-kompjuter;

- ir-reati kontra l-ambjent, inkluż it-traffikar ta' annimali fil-periklu li jiġi estinti u t-traffiku ta' speċi u ta' essenzi veġetali fil-periklu li jiġu estitnti;

- l-għajnuna biex persuni jidħlu u joqgħodu f'pajjiż b'mod irregolari;

- l-omiċidju volontarju u l-offiżi gravi fuq il-persuna;

- it-traffikar ta' organi u tessuti umani;

- il-ħtif jew is-sekwestru ta' persuna u ż-żamma ta' ostaġġi;

- ir-razziżmu u l-ksenofobija;

- is-serq organizzat jew is-serq armat;

- it-traffikar ta' beni kulturali, inkluż l-antikitajiet u l-opri ta' l-arti;

- qerq fil-kummerċ u l-estorsjoni tal-fondi;

- il-falsifikazzjoni u l-piraterija ta' prodotti;

- il-falsifikazzjoni ta' dokumenti amministrattivi u t-traffikar ta' kopji foloz;

- il-falsifikazzjoni ta' mezzi ta' ħlas;

- it-traffikar ta' sustanzi ormonali u ta' sustanzi oħra ta' tkabbir;

- it-traffikar ta' materjal nukleari u radjuattiv;

- it-traffikar ta' karozzi misruqa;

- il-ħruq volontarju;

- ir-reati li jaqgħu taħt il-kompetenza tal-Qorti Kriminali Internazzjonali;

- il-ħtif ta' ajruplan jew ta' vapur;

‐ is-sabutaġġ;

- is-sewqan bi ksur tal-kodiċi tat-triq, inkluż ksur tad-dispożizzjonijiet fil-qasam tal-ħin ta' sewqan u ta' serħan u tad-dispożizzjonijiet dwar ġarr ta' merkanzija perikoluża;

- il-kuntrabandu ta' merkanzija;

- il-ksur tad-drittijiet tal-proprjetà intellettwali;

- it-theddid u l-atti vjolenti kontra persuni, inkluż matul attivitajiet sportivi;

- il-vandaliżmu kriminali;

Ġustifikazzjoni

Fil-waqt li jitqiesu l-bidliet proposti fl-ewwel paragrafu ta' l-Artikolu 3, m'hemm l-ebda ħtieġa tar-raġunijiet mhux obbligatorji li għalihom m'għandhiex titqies kundanna barranija preċedenti.

Mingħajr preġudizzju għad-dispożizzjonijiet ta l-ewwel paragrafu, is-sentenzi maqtugħa minn Stat Membru ieħor jistgħu ma jitqisux jekk dan il-fatt iwassal, waqt proċedura penali ġdida għal reati differenti, biex il-persuna tkun trattata baktar żvantaġġ milli kieku s-sentenza ta qabel kienet maqtugħa minn qorti nazzjonali.

imħassar

Meta Stat Membru jirreġistra fir-reġistru tal-kondotta kriminali sentenza maqtugħa fi Stat Membru ieħor, is-sentenza rreġistrata għandha tkun taqbel mas-sentenza realment maqtugħa, ħlief jekk it-twettiq tas-sentenza jkun ġie rivedut mill-Istat Membru li jirreġistraha.

imħassar

Ġustifikazzjoni

Jekk, skond il-leġislazzjoni nazzjonali, is-sentenzi maqtugħa fi Stati Membri oħra kontra ċittadini jew residenti jitniżżlu fir-reġistru tal-kondotta kriminali, ir-regoli ta' reġistrazzjoni, ta' xi modifika jew il-qtugħ ta' xi frażijiet bl-ebda mod ma jistgħu iwasslu biex persuna tkun trattata agħar milli kieku s-sentenza tkun inqatgħet minn qorti nazzjonali.

imħassar

Ġustifikazzjoni

Ara l-ġustifikazzjoni ta' l-emenda għall-ewwel paragrafu ta' l-Artikolu 6.

Kull modifika jew qtugħ ta' frażi fl-Istat Membru li jkun qata' s-sentenza tinvolvi qtugħ jew modifika fl-Istat Membru li tiegħu il-persuna hi ċittadina jew residenti, jekk dan ikun għamel ir-reġistrazzjoni u jekk ikun ġie mgħarraf bil-modifika jew il-qtugħ, ħlief jekk il-leġislazzjoni ta' dan l-Istat tkun tipprevedi dispożizzjonijiet aktar favorevoli għall-persuna ikkundannata.

imħassar

Ġustifikazzjoni

Mingħajr preġudizzju għall-applikazzjoni tagħha bejn l-Istati Membri u Stati terzi, din id-deċiżjoni ta' qafas tissostitwixxi, bejn l-Istati Membri, id-dispożizzjonijiet ta' l-Artikolu 56 tal-Konvenzjoni ta' The Hague tat-28 ta' Mejju 1970 dwar il-valur internazzjonali tas-sentenzi kriminali.

Din id-Deċiżjoni ta' Qafas għandha tapplika bejn l-Istati Membri mingħajr ħsara għall-Artikolu 56 tal-Konvenzjoni ta' L-Aja tat-28 ta' Mejju 1970 dwar il-Validità Internazzjonali ta' Affarijiet Kriminali fir-rigward tar-relazzjonijiet bejn Stati Membri u pajjiżi terzi.

Ġustifikazzjoni

Huwa dubbjuż ħafna li hemm xi possibilita' li dispożizzjoni ta' konvenzjoni internazzjonali tkun sostitwita b'artikolu ta' Deċiżjoni ta' Qafas.

Għalhekk, ir-rapporteur jissuġġerixxi li din id-Deċiżjoni ta' Qafas tkun applikata fost l-Istati Membri mingħajr ħsara għad-dispożizzjonijiet tal-konvenzjoni internazzjonali relevanti.

L-Istati Membri għandhom jieħdu l-miżuri neċessarji biex jikkonformaw ma' din id-deċiżjoni ta' qafas sa mhux aktar tard mill-31 ta' Diċembru 2006.

L-Istati Membri għandhom jieħdu l-miżuri neċessarji biex jiġu konformi mad-dispożizzjonijiet ta' din id-Deċiżjoni ta' Qafas fi żmien sena mill-adozzjoni tagħha.

Ġustifikazzjoni

Id-dati ta' l-għeluq li kienu rrakkomandati fil-bidu m'humiex realistiċi għas-sitwazzjoni preżenti.

Fuq il-bażi tat-tagħrif mibgħut mis-Segretarjat Ġenerali tal-Kunsill , il-Kummissjoni għandha tibgħat , mhux aktar tard mill-31 ta' Diċembru 2007, rapport lill-Parlament Ewropew u lill-Kunsill dwar l-applikazzjoni ta' din id-deċiżjoni qafas , flimkien ma' proposti leġislattivi jekk hemm bżonnhom.

Fuq il-bażi ta' dik l-informazzjoni, il-Kummissjoni għandha tippreżenta , sa mhux aktar tard minn sentejn wara l-adozzjoni ta' din id-Deċiżjoni ta' Qafas, rapport lill-Parlament Ewropew u lill-Kunsill dwar l-applikazzjoni ta' din id-Deċiżjoni ta' Qafas , flimkien ma' proposti leġiżlattivi jekk hemm bżonnhom.

Ġustifikazzjoni

Biex ikun konformi ma' l-emenda għall-ewwel paragrafu ta' l-Artikolu 7.

Il-mira tad-deċiżjoni ta' qafas proposta hi li tistabbilixxi l-bażi sabiex kundanna li tkun mogħtija fi Stat Membru wieħed tiġi meqjusa fi proċeduri kriminali ġodda li jikkonċernaw fatti differenti fi Stat Membru ieħor.

Din il-proposta qiegħda ssir biex jitwettqu b'suċċess il-Konklużjonijiet ta' Tampere fil-qasam tal-libertà, is-sigurtà u l-ġustizzja.

Il-konkluzjonijiet tal-Kunsill Ewropew ta' Tampere ippreżentaw il-prinċipju ta' l-għarfien reċiproku bħala l-ġebla tax-xewka tal-koperazzjoni ġudizzjarja kemm fi kwistjonijiet ċivili kif ukoll f'dawk kriminali.

Il-proposta li qed tiġi eżaminata taqa' fi ħdan il-kuntest tal-White Paper dwar l-iskambju ta' informazzjoni fuq kundanni u fuq l-effett ta' kundanni bħal dawn fl-Unjoni Ewropea.

Il-White Paper tiddefinixxi ż-żewġ objettivi ta' l-azzjoni futura ta' l-Unjoni Ewropea: li ttejjeb iċ-ċirkulazzjoni u l-użu ta' l-informazzjoni u li tiżgura li kapaċi jkollha impatt barra mill-Istat li jkun qed jagħti l-kundanna, b'mod partikulari bħala mezz ta' prevenzjoni kontra aktar offiżi.

Hija twila t-triq sa ma l-ġustizzja tkun amministrata b'mod proċedurali, evidenti u sustanzjali b'manjiera ftit jew wisq simili fl-Istati Membri kollha ta' l-Unjoni Ewropea.

Madankollu, minkejja d-diversitajiet preżenti tas-sistemi nazzjonali ta' ġustizzja, l-għarfien reċiproku ta' sentenzi bejn l-Istati Membri jrid jiġi mbuttat 'il quddiem kemm jista' jkun.

Ċertament, din hija biss naħa waħda tal-munita li se ssir effettiva meta n-naħa l-oħra, jiġifieri ż-żamma bil-miktub ta' l-informazzjoni u l-iskambju tagħha, tkun irregolata.

Għalhekk, hija l-fehma tar-rapporteur li din id-deċiżjoni ta' qafas aħjar tiġi fis-seħħ meta tittieħed deċiżjoni simili li tirregola r-reġistrazzjoni u ċ-ċirkulazzjoni ta' l-informazzjoni fuq kundanni fit-territorju ta' l-Unjoni.

Din il-proposta hija marbuta mill-qrib mal-proposta għal Deċiżjoni ta' Qafas tal-Kunsill dwar l-organizzazzjoni u l-kontenut ta' l-iskambju bejn l-Istati Membri ta' informazzjoni meħuda mill-kondotta kriminali (COM(2005)690).

Il-għan ta' din il-proposta, għalhekk, huwa li tistabbilixxi s-sitwazzjonijiet li fihom il-kundanni li jsiru kontra persuna fi Stat Membru wieħed ikunu jistgħu jitqiesu jew ikunu aċċettati li jitqiesu waqt li jkunu għaddejjin proċeduri kriminali ġodda kontra l-istess persuna għal fatti differenti.

Il-bażi tal-konsiderazzjoni hija l-prinċipju ta' l-assimilazzjoni.

Rigward id-definizzjoni tat-terminu "kundanna" r-rapporteur jemmen li l-użu tal-frażi "tiġi appellata quddiem qorti kompetenti" ma tidhirx li tikkorrispondi mas-sistemi ġudizzjarji ta' l-Istati Membri u jista' jagħti l-każ li toħloq konfużjoni.

Barra minn hekk, ir-rapporteur iħoss li f'dawn l-ewwel stadji tat-twaqqif ta' din is-sistema ta' koperazzjoni, m'għandhomx jiġu inklużi deċiżjonijiet amministrattivi, peress li dan m'huwiex meħtieġ.

Rigward l-Artikoli 3, 4, u 5 r-rapporteur huwa favur il-prinċipju ta' l-assimilazzjoni sempliċi flimkien ma' xi elementi ta' armonizzazzjoni.

F'dan ir-rigward, ir-rapporteur jipproponi li l-kliem ta' l-ewwel paragrafu ta' l-Artikolu 3, jiġi ddraftjat mill-ġdid sabiex jgħid b'mod espliċitu li l-uniku kriterju sabiex ikun deċiż jekk u sa fejn għandhom ikunu marbuta l-effettti legali ma' kundanna barranija preċedenti huwa liġi nazzjonali.

Però, il-prinċipji bażiċi bħal m'huma n- ne bis in idem , il-limitazzjoni statutorja, l-amnestija, kif ukoll it-tħassir ta' referenza għall-kundanna fil-kondotta kriminali nazzjonali għandha tkun osservata madwar l-Unjoni Ewropea kollha u,għalhekk, l-Artikolu 4 għandu jinżamm.

Barra minn hekk, għandu jingħad b'mod espliċitu li, waqt li jkunu għaddejjin proċeduri kriminali fi Stat Membru, m'għandhiex titqies kundanna barranija li għandha x'taqsam ma' atti li m'humiex ikkastigati f'dak l-Istat Membru.

Iktar minn hekk, skond ir-rapporteur, id-dispożizzjonijiet ta' l-Artikolu 6 l-aħjar li jsibu posthom fil-proposta għal Deċiżjoni ta' Qafas tal-Kunsill dwar l-organizzazzjoni u l-kontenut ta' l-iskambju bejn l-Istati Membri ta' informazzjoni meħuda mill-kondotta kriminali (COM(2005)690).

F'relazzjoni mal-kliem ta' l-Artikolu 7, kif inhu propost li jitqiegħed, ir-rapporteur iħoss li dan għandu jkun emendat għax ma jidhirx li hu validu taħt il-liġi internazzjonali li l-firmatarji ta' Konvenzjoni jwettqu emendi jew sostituzzjonijiet ta' l-Artikoli tagħha b'mod unilaterali.

It-test propost bħala sostituzzjoni ta' l-Artikolu 7 iktar huwa konformi mal-liġi niternazzjonali.

PROĊEDURA


L-adeżjoni tal-KE għall-Konferenza dwar il-Liġi Internazzjonali privata ta" The Hague ***

Riżoluzzjoni leġiżlattiva tal-Parlament Ewropew dwar proposta għal deċiżjoni tal-Kunsill dwar l-adeżjoni tal-Komunità Ewropea għall-Konferenza dwar il-Liġi Internazzjonali Privata ta" The Hague ( COM(2005)0639 -7591/2006 – C6-0138/2006 – 2005/0251(AVC) )

(Proċedura ta' kunsens)

Il-Parlament Ewropew

wara li kkunsidra l-proposta għal deċiżjoni tal-Kunsill ( COM(2005)0639 - 7591/2006 Għadha mhix ippubblikata fil-ĠU.

wara li kkunsidra t-talba għall-kunsens magħmula mill-Kunsill skond l-Artikolu 61(c) b'rabta ma' l-ewwel subparagrafu ta' l-Artikolu 300(2) u t-tieni subparagrafu ta' l-Artikolu 300(3), tat-Trattat KE ( C6-0138/2006 ),

wara li kkunsidra l-Artikolu 75(1) tar-Regoli ta' Proċedura tiegħu,

wara li kkunsidra r-rakkomandazzjoni tal-Kumitat għall-Affarijiet Legali ( A6-0250/2006 ),

Jagħti l-kunsens tiegħu għall-proposta għal deċiżjoni tal-Kunsill;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.